РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/400-15

7. октобар 2015. године

Б е о г р а д

З А П И С Н И К

139. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 7. ОКТОБРА 2015. ГОДИНЕ

Седница је почела у 14,02 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Јелисавета Прибојац, заменик члана Жарка Мићина, Мујо Муковић, заменик члана Верољуба Арсића, Драган Николић, Јасмина Обрадовић, заменик члана Биљане Пантић Пиље, Бранка Јанковић, Биљана Савовић, заменик члана Светислава Вукмирице, Петар Петровић, Жарко Обрадовић, Неђо Јовановић, Драган Половина, Мирко Чикириз, Тања Томашевић Дамњановић, Гордана Чомић и Балинт Пастор.

Седници нису присуствовали чланови Одбора: Весна Бесаровић, Биљана Хасановић-Кораћ, као ни њихови заменици.

На предлог председника Одбора, једногласно (са 15 гласова за) је усвојен следећи

Д н е в н и р е д:

1. Разматрање Предлога за доношење аутентичног тумачења одредаба чл. 27, 28, 40 и 71. Закона о порезу на добит предузећа („Службени гласник РС“,  бр. 25/01, 80/02, 80/02-др закон, 43/03, 84/04 и 18/10) и члана 41. став 3. Закона о пореском поступку и пореској администрацији („Службени гласник РС“, бр. 80/02, 84/02- исправка, 23/03-исправка, 70/03, 55/04, 61/05, 85/05-др. закон, 62/06-др.закон и 61/07), који је поднео народни посланик Драган Николић.

Тачка дневног реда. Разматрање Предлога за доношење аутентичног тумачења одредаба чл. 27, 28, 40 и 71. Закона о порезу на добит предузећа („Службени гласник РС“,  бр. 25/01, 80/02, 80/02-др закон, 43/03, 84/04 и 18/10) и члана 41. став 3. Закона о пореском поступку и пореској администрацији („Службени гласник РС“, бр. 80/02, 84/02- исправка, 23/03-исправка, 70/03, 55/04, 61/05, 85/05-др. закон, 62/06-др.закон и 61/07), који је поднео народни посланик Драган Николић.

Одбор је размотрио Предлог за доношење аутентичног тумачења одредаба чл. 27, 28, 40. и 71. Закона о порезу на добит предузећа („Службени гласник РС“,  бр. 25/01, 80/02, 80/02-др закон, 43/03, 84/04 и 18/10) и члана 41. став 3. Закона о пореском поступку и пореској администрацији („Службени гласник РС“, бр. 80/02, 84/02- исправка, 23/03-исправка, 70/03, 55/04, 61/05, 85/05-др. закон, 62/06-др.закон и 61/07).

Одбор је оценио да је Предлог за доношење аутентичног тумачења оправдан, припремио Предлог аутентичног тумачења и одлучио да га достави Народној скупштини.

Одбор је одлуку донео једногласно (са 15 гласова за).

За представника Одбора у Народној скупштини одређен је др Александар Мартиновић, председник Одбора.

Седница је завршена у 14,05 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић